钦定古今图书集成/明伦汇编/氏族典/第347卷 > 周瑄
## 钦定古今图书集成/明伦汇编/氏族典/第347卷 > 周瑄

按《明外史周瑄传》：“瑄字廷玉，阳曲人。由乡举入国学。
正统中，除刑部主事，擢署郎中。景泰元年，以尚书王
直荐，超拜刑部右侍郎，赈顺天、河间饥。未竣而英宗
复位，仍命瑄遍历所部，大举荒政。还朝，转左。成化改
元，迁右都御史，督理南京粮储，捕惩作奸者数辈，宿
弊为清。久之，迁南京刑部尚书。屡疏乞休，得请。家无”
田园，卜居南京。卒谥“庄懿。”子纮，成化进士，为南京吏
科给事中，仕终山东参议。